**Søknadskriterier for Agria naturbane**

Agria Dyreforsikring og Norges Rytterforbund (NRYF) tar også i 2024 initiativ til å inspirere og legge til rette for at flere rideanlegg bruker naturen rundt anleggene til å lage en naturbane. Poenget med å lage en naturbane er å skape en morsom treningsarena ute for rytter og hest med formål å få en hest i harmoni og balanse.

Agria har laget et kompendium som beskriver hvordan man kan utvikle en naturbane – se <https://www.agria.no/hest/stopp-halthet/#/agria-naturbane> I 2024 vil det være mulig for alle rideklubber tilsluttet NRYF å søke om støtte til å etablere/ oppgradere en naturbane.

3 klubber vil motta støtte på kr. 45.000,- hver under Agria Oslo Horse Show i oktober.

*Agria Dyreforsikring og NRYF tar også i 2024 initiativ til å inspirere og legge til rette for at flere rideanlegg i Norge bruker naturen rundt anleggene til å lage en naturbane.*

**Søknadskriterier:**

1. Alle klubber i NRYF, uavhengig av størrelse og aktivitetsnivå kan søke.
2. Klubben må kunne bekrefte bruksrett til området naturbanen ligger på.
3. Støtten skal ha som hensikt å forebygge halthet og styrke hestevelferd.
4. Ordningen gjelder etablering og oppgradering/rehabilitering av naturbane.
5. Et anlegg kan motta støtte flere ganger.

**Prioritering av søknader**:

Søkere vil bli vurdert opp mot hverandre i forhold til dagens situasjon for tilgang til utemiljø, geografisk beliggenhet, samt til antall hester som vil kunne benytte en slik naturbane.

**Søknadsprosess og frister:**

Det vil bli opprettet et eget elektronisk søknadsskjema på rytter.no som vil gå til NRYF v/ Kjell Myhre. Søknadsperioden vil være fra 1. juni til 1. september 2024.

**Utbetaling av støtte:**

Utbetaling av stønad vil skje etter at arbeidet med Agria Naturbane er planlagt og gjennomført. Halvparten av stønaden betales når plan for arbeidet er sendt inn til NRYF og resten av beløpet betales når naturbanen er ferdigstilt.